શીર્ષક: કોરોના વાઇરસ : નર્સોની એ સમસ્યાઓ જેનાં કારણે હડતાલ સુધી વાત પહોંચી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દિલ્હીના ઑલ ઇન્ડિયા ઑફ મેડિકલ સાયન્સિઝ (ઍઇમ્સ)માં ફરજ બજાવતાં મહિલા અને પુરુષ નર્સ આવી અનેક સમસ્યાઓ વેઠી રહ્યાં છે. 

આ અંગે ઍઇમ્સના ઉચ્ચ અધિકારીઓને રજૂઆત કરવા છતાં સમસ્યાનો કોઈ ઉકેલ આવ્યો ન હતો એટલે ઍઇમ્સ નર્સિઝ યુનિયને પહેલી જૂનથી વિરોધપ્રદર્શન શરૂ કર્યાં છે. 

યુનિયનનું કહેવું છે કે પી.પી.ઈ. (પર્સનલ પ્રૉટેક્શન ઇક્વિપમૅન્ટ) પહેરીને કામ કરવાના કલાકોને ચાર કલાક માટે મર્યાદિત કરવામાં આવે. 

સંગઠનના અધ્યક્ષ હરીશ કાજલાના કહેવા પ્રમાણે, તા. 29મી મેના દિવસે ઍઇમ્સના ડાયરેક્ટર ડૉ. રણદીપ ગુલેરિયાને પત્ર લખીને નર્સોને પડતી હાલાકીથી વાકેફ કરવામાં આવ્યા હતા. વિરોધપ્રદર્શનના ચાર દિવસ બાદ પણ તંત્ર દ્વારા કોઈ જવાબ આપવામાં આવ્યો ન હતો. 

યુનિયનનું કહેવું છે કે સારવારમાં અવરોધ ન આવે એ માટે કર્મચારીગણ ફરજ બજાવીને સોશિયલ ડિસ્ટન્સિંગના નિયમોની સાથે વિરોધપ્રદર્શન ચાલુ રાખશે. 

મહિલા નર્સોની સમસ્યાઓ 

પી.પી.ઈ. કિટ પહેર્યાં બાદ વૉશરૂમ ન જઈ શકાય, જેનાં કારણે મહિલા નર્સોની સમસ્યા બેવડાઈ ગઈ છે. 

કોવિડ આઈ.સી.યુ. (ઇન્ટેન્સિવ કૅર યુનિટ)માં ઇન્ચાર્જ રંજનાના કહેવા પ્રમાણે : "યુરિનને અટકાવવા માટે કિટની સાથે ઍડલ્ટ ડાયપર પહેરવા પડે છે. જે યુરિન રોકી શકે તેમ હોય, તેઓ ડાયપર નથી પહેરતા."

"મહિલાઓ યુરિન તો રોકી પણ લે, પીરિયડ્સ દરમિયાન રક્તસ્રાવ અટકાવી ન શકે. હેવી ફ્લૉમાં વારંવાર બદલવાની જરૂર પડતી હોવાથી તે સૅનિટરી પૅડ પણ ન પહેરી શકે."

"અમારે યુરિન તથા પીરિયડ એમ બંને સાથે છ-સાત કલાક સુધી રહેવું પડે છે. જે અનેક બીમારીઓને આમંત્રણ આપવા જેવું છે."



યુનિયનમાં સામેલ મહિલા નર્સોના કહેવા પ્રમાણે, બે મહિનાથી આ કામ કરી રહ્યાં હોવાથી તેમને યુ.ટી.આઈ. રૅશિઝ અને ખંજવાળ જેવી સમસ્યાઓ થવા લાગી છે. અનેક નર્સોનું વજન પણ ઘટવા લાગ્યું છે. 

સતત માસ્ક પહેરી રાખવાને કારણે નાક તથા કાનની પાછળ લાલ નિશાન પડી ગયા છે અને જો તે ઊંડા થશે તો કાયમ માટે રહી જવાની આશંકા છે. 

નર્સોની શારીરિક સમસ્યા ઉપરાંત માનસિક તણાવમાં પણ વધારો થયો છે. 

રંજના કહે છે કે જો આઠ વાગ્યાની શિફ્ટ હોય તો સાડા સાત વાગ્યે આવવાનું હોય છે. આ સિવાય શિફ્ટ પૂરી થયા બાદ પણ એકાદ કલાક રોકાવું પડે છે. ઘરે જઈને પણ પરિવારજનોથી અંતર જાળવવાનું હોય છે. 

જરા પણ ઉધરસ આવે તો ડર લાગવા માંડે છે. ઘરે જઈને થોડા પરવારીએ કે તરત જ બીજા દિવસની શિફ્ટનો ટાઇમ થઈ જાય છે. 

કામના કલાકો 

ઍઇમ્સમાં લગભગ પાંચ હજાર મહિલા-પુરુષ નર્સ...